**POŠTOVANI RODITELJI I UČENICI**

**Nastavno na Obraćanje ministrice Blaženke Divjak ravnateljima – 14. ožujka 2020. obavještavam Vas:**

* Radimo u vrlo **izazovnom vremenu**, ali moramo osigurati sigurnost i funkcioniranje sustava obrazovanja. Situacija kao u Hrvatskoj, pa i teža, u čitavoj je EU, ali i u svijetu. Od ponedjeljka barem 18 država članica **EU** imat će zatvorene škole i druge institucije u području odgoja i obrazovanja.
* Prijelaz na **sustav poučavanja na daljinu u svega tri tjedna**, koji uključuje danonoćnu pripremu izuzetno je zahtjevan, zahtjeva motivirani rad, odgovornost i disciplinu svih uključenih, ali u tome smo zajedno i uz preuzimanje odgovornosti svjesni smo da ćemo mnoge probleme rješavati u hodu.
* **Učenici trebaju izvršavati aktivnosti u virtualnim učionicama**, ali ne treba inzistirati da to rade u realnom vremenu (sinkrono), nego tijekom dana jer možda imaju teškoća pristupiti internetu ili dijele uređaj s braćom i sestrama. Dakle, **bilo kada u tijeku dana** je prihvatljivo da učenici odrade svoje obaveze.
* Učitelji i nastavnici će **pratiti aktivnosti učenika**, davati im zadatke, poticati ih na rad i okupljati u virtualne učionice. Nužno je da učenici, koliko je god to moguće, dobiju povratnu informaciju o svojem radu i napretku (vrednovanje kao učenje, vrednovanje za učenje). Tijekom nadolazeća dva tjedna **nema ocjenjivanja** (vrednovanja ishoda učenja).
* Molimo učenike za **primjerene oblike ponašanja** u virtualnom okruženju, što znači da vrijede slična pravila primjerenog ponašanja i ophođenja kao i u učionici. Što znači da učenici za neprimjerene oblike mogu snositi posljedice.
* Od sredine tjedna na HRT 3 bit će i prijevod na znakovni jezik, a potrudit ćemo se sve video materijale opremiti i titlovima.
* U ponedjeljak će svi učenici OŠ i maturanti imati mogućnost pratiti nastavu na televiziji.
* **Razredna nastava na HRT 3 Škola na Trećem**
* **Viši razredi osnovne i maturanti na Sportskoj televiziji**
* Prva tri razreda SŠ neće pratiti preko TV, nego će materijale imati online i u virtualnim učionicama.

**DETALJNE UPUTE ZA IZVOĐENJE**

|  |  |  |  |
| --- | --- | --- | --- |
| **1.-4. razred OŠ** | **Istarska županija** | **RH (bez Istarske)** | **Učenici koji su u školi** |
| **Učenici** | Pratiti Školu na Trećem od ponedjeljka. | Pratiti Školu na Trećem od ponedjeljka. | U školi se neće odvijati nastava, a Školu na Trećem će pratiti u školi ako je njihov termin dok su u školi na rasporedu, inače od kuće. |
| **Učitelji** | Obavijestiti roditelje ranije (nedjelja) kada je termin prikazivanja za njihov razred.  Dnevno roditeljima slati materijale za vježbanje. | Obavijestiti roditelje ranije (nedjelja) kada je termin prikazivanja za njihov razred.  Od srijede roditeljima slati materijale za vježbanje. | Ako je termin za prikazivanje Škole na Trećem tijekom boravka u školi osigurati da djeca gledaju, inače aktivnosti kao u produženom boravku. |
| **Roditelji** | Pratiti upute učitelja.  Svi materijali Škole na Trećem bit će dostupni i na zahtjev i na Youtubeu. | | Samo roditelji koji nemaju mogućnost ostaviti dijete pod nadzorom doma, ostavljaju dijete u školi (slično kao kod štrajka). |

|  |  |  |
| --- | --- | --- |
| **5. do 8. razred** | **Istarska županija** | **RH (bez Istarske)** |
| **Učenici** | U ponedjeljak idu u virtualni razred i slijede upute razrednika i predmetnih nastavnika.  Ako ima poteškoća. nastavu mogu gledati na Sportskoj televiziji. | U ponedjeljak gledaju nastavu na Sportskoj televiziji i testiraju virtualni razred s razrednikom.  U utorak gledaju nastavu na SPTV i testiraju virtualni razred s razrednikom i predmetnim nastavnicima, idu u virtualni razred i slijede upute razrednika i predmetnih nastavnika. |
| **Nastavnici** | Razrednici daju u virtualnim razredima učenicima raspored i obavijesti, predmetni nastavnici daju aktivnosti i zadatke. | U ponedjeljak razrednici testiraju virtualnu učionicu s učenicima, u utorak i predmetni nastavnici.  Od srijede razrednici daju u virtualnim razredima učenicima raspored i obavijesti, predmetni nastavnici daju aktivnosti i zadatke. |
| **Roditelji** | Ako učenik nije bio aktivan cijeli dan u virtualnom razredu, svoj izostanak treba opravdati razredniku. | |

Raspored prikazivanja Škole na Trećem HRT 3

|  |  |
| --- | --- |
| **razred** | **termin** |
| 1. razred OŠ | 8 – 10 h |
| 1. razred OŠ | 10 – 12.30 h |
| 1. razred OŠ | 13 – 16 h |
| 1. razred OŠ | 16 – 19 h |

Raspored prikazivanja Sportska televizija (SPTV)

|  |  |  |
| --- | --- | --- |
| **razred** | **termin** | **predmeti** |
| 1. razred OŠ | 8 – 9.30 h | MAT, HRV, PRI, ENG, NJEM |
| 1. razred OŠ | 9.30. – 10.45. h | POV, MAT, PRI, ENG, NJEM |
| 1. razred OŠ | 10.45 – 11.50 h | MAT, HRV, BIO, GEO |
| 1. razred OŠ | 11.50 – 12.45 h | HRV, MAT, BIO, ENG, NJEM |
| maturanti | 12.45.-14 h | MAT, HRV, GEO, ENG, NJEM |

* Na **mrežnim stranicama škole** će objavljivati sve informacije s odgovarajućim rasporedom i poveznicama (linkovima) na virtualne učionice.
* **S ciljem zaštite zdravlja djece, od ponedjeljka 16. ožujka 2020. godine obustavljaju se sve aktivnosti vezane uz upis djece u I. razred osnovne škole.**
* **Sve materijale** koje možemo (s obzirom na autorska prava) **otvorit** ćemo ne samo Hrvatsku nego i za sve druge zemlje (posebno u okruženju) koje ih žele koristiti. **Pokažimo solidarnosti u ovoj teškoj situaciji.**
* **Tko od roditelja nema osigurano čuvanje djeteta uz nadzor,** odnosno čija djeca **ne mogu** **samostalno** ostati kod kuće moraju se javiti razrednicima koji će prijaviti potrebu ravnateljici te ona Osnivaču.
* Za sve eventualne teškoće, molim, obratiti se razrednicima, a oni će ravnateljici koja dalje može kontaktirati Osnivača ili nadležne institucije koje stoje na raspolaganju. Zajedno ćemo iznaći rješenja za sve eventualne izazove na koje naiđemo.
* Molim da zadržite smirenost. Na raspolaganju su nam komunikacijske tehnologije. Potrebno je da budemo suradljivi i da savjesno obavljamo, svatko svoj dio posla, kako bismo što bezbolnije nadvladali ovaj pred sve nas postavljeni izazov.

S poštovanjem,

Nastavno na očitovanje ministrice

Blaženke Divjak,

Nataša Stanković, ravnateljica U Slavonskom Brodu, 15.3.2020.